ddrg/super_eurlex huggingface dataset:
(3)

Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2) omfatter ikke længere aviær influenza som en konsekvens af ændringerne af beslutning 90/424/EØF ved beslutning 2006/53/EF (3). Det er derfor nødvendigt i denne beslutning udtrykkeligt at fastsætte, at tilskud til Det Forenede Kongerige ydes, under forudsætning af at bestemte bestemmelser i forordning (EF) nr. 349/2005 er overholdt.
(2)

For at forebygge, at sygdommen breder sig, og for at bidrage til, at den udryddes så hurtigt som muligt, skal Fællesskabet i henhold til beslutning 90/424/EØF yde finansiel støtte til medlemsstatens støtteberettigede udgifter til foranstaltninger til bekæmpelse af sygdommen.
(5)

Montreal-protokolparternes afgørelse XIX/18 hjemler den produktion og det forbrug, der kræves til at opfylde de væsentlige behov for kontrollerede stoffer, der er opført i Montreal-protokollens bilag A, B og C (stoffer i gruppe II og III), til laboratorie- og analyseformål som anført i bilag IV til referatet af parternes syvende møde, forudsat at betingelserne i bilag II til referatet af parternes sjette møde og i Montreal-protokolparternes afgørelse VII/11, XI/15 og XV/5 er opfyldt. Montreal-protokolparternes afgørelse XVII/10 hjemler den produktion og det forbrug af det kontrollerede stof, der er opført i Montreal-protokollens bilag E, for at opfylde behovet for methylbromid til laboratorie- og analyseformål.
(2)

Ifølge artikel 4, stk. 2, nr. i), litra d), i forordning (EF) nr. 2037/2000 er det for hver producent og importør forbudt at markedsføre methylbromid eller selv anvende methylbromid efter den 31. december 2004. Ifølge artikel 4, stk. 4, nr. i), litra b), i forordning (EF) nr. 2037/2000 gælder forbuddet ikke, hvis methylbromid anvendes til at opfylde den tilladte efterspørgsel til kritiske anvendelser hos brugere som omhandlet i artikel 3, stk. 2, nr. ii), i den nævnte forordning. Den mængde methylbromid, der er tilladt til kritiske anvendelser for perioden 1. januar til 31. december 2008, vil blive offentliggjort i en særskilt kommissionsbeslutning.
Chromatografi

Retentionstiden for den højeste spidsværdi i et væskechromatogram af prøven svarer til retentionstiden for alfa-cyclodextrin i et chromatogram af reference-alfa-cyclodextrin (fås ved henvendelse til Consortium für elektrochemische Industrie GmbH, München, Tyskland eller Wacker Biochem Group, Adrian, MI, USA) efter de betingelser, der er beskrevet under »ANALYSEMETODE«.
(4)

Hvad angår offentlig deltagelse, kræver artikel 9 i forordning (EF) nr. 1367/2006, at fællesskabsinstitutioner og -organer gennem passende foranstaltninger giver offentligheden mulighed for på et tidligt tidspunkt og reelt at deltage i udarbejdelsen, ændringen eller revisionen af planer og programmer på miljøområdet på et tidspunkt, hvor alle muligheder stadig er åbne. De nærmere bestemmelser for denne offentlige deltagelse er udstukket i stk. 3, 4 og 5 i samme artikel. For Kommissionens vedkommende er bestemmelserne fastsat alment i meddelelsen »Generelle principper og minimumsstandarder ved Kommissionens høring af interesserede parter« (5). De bør anvendes af alle Kommissionens tjenestegrene i forbindelse med udarbejdelse, ændring eller revision af planer og programmer på miljøområdet.
(4)

Efter artikel 32, stk. 5, i forordning (EF) nr. 1290/2005 bæres de finansielle konsekvenser af den manglende inddrivelse som følge af uregelmæssigheder af den pågældende medlemsstat med 50 % og af fællesskabsbudgettet med 50 %, hvis inddrivelsen som følge af disse uregelmæssigheder ikke har fundet sted inden for en frist på fire år efter datoen for den første administrative eller retslige konstatering eller på otte år, hvis inddrivelsen er genstand for søgsmål ved de nationale domstole. Artikel 32, stk. 3, i nævnte forordning forpligter medlemsstaterne til sammen med årsregnskaberne at tilsende Kommissionen en sammenfattende oversigt over de inddrivelsesprocedurer, der er iværksat som følge af uregelmæssigheder. Der findes detaljerede bestemmelser om medlemsstaternes pligt til at indberette de beløb, der skal inddrives, i Kommissionens forordning (EF) nr. 885/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (5). Bilag III til nævnte forordning indeholder modeller for tabel 1 og 2, som medlemsstaterne skal fremlægge i 2007. Kommissionen bør på basis af de tabeller, som medlemsstaterne har udfyldt, træffe beslutning om de finansielle konsekvenser af den manglende inddrivelse som følge af uregelmæssigheder, der er mere end henholdsvis fire eller otte år gamle. Denne beslutning foregriber ikke fremtidige overensstemmelsesbeslutninger efter artikel 32, stk. 8, i forordning (EF) nr. 1290/2005.
(10)

Medlemsstaterne kan i henhold til artikel 33, stk. 7, i forordning (EF) nr. 1290/2005 beslutte at indstille inddrivelsesproceduren, efter at programmet for udvikling af landdistrikterne er afsluttet. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen vil være større end det beløb, der skal inddrives, eller hvis inddrivelse ikke er mulig på grund af at debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for den første administrative eller retslige konstatering eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. Den berørte medlemsstat skal i den sammenfattende oversigt, der er omhandlet i artikel 33, stk. 4, i forordning (EF) nr. 1290/2005, angive de beløb, for hvilke det er blevet besluttet ikke at fortsætte inddrivelsesprocedurerne, samt begrundelsen herfor. Disse beløb betales ikke af de pågældende medlemsstater, men derimod over EU-budgettet. Denne beslutning foregriber ikke eventuelle senere overensstemmelsesbeslutninger, jf. artikel 33, stk. 5, i nævnte forordning.
(4)

Artikel 30 i direktiv 2004/17/EF fastsætter, at kontrakter, der indgås med henblik på at muliggøre udførelse af en af de aktiviteter, som direktivet finder anvendelse på, ikke er underlagt direktivet, hvis den pågældende aktivitet i den medlemsstat, hvor den udøves, er direkte undergivet almindelige konkurrencevilkår på markeder, hvortil adgangen er fri. Om en aktivitet er direkte undergivet almindelige konkurrencevilkår, afgøres på grundlag af objektive kriterier under hensyntagen til den pågældende sektors særlige kendetegn. Adgangen til et marked betragtes som fri, hvis medlemsstaten har gennemført og anvender bestemmelserne i den fællesskabslovgivning, som åbner en given sektor eller en del af den for konkurrence.
(57)

Kommissionen mener, at Lidls bud var troværdigt og bindende, af følgende grunde: — Lidls tilbud blev fremsat ved en telefonsamtale til kommunaldirektøren den 23. august 2005 efterfulgt af en e-mail samme dag. Buddet blev ikke indgivet mere formelt, da Lidl først da havde fået kendskab til, at salget ville finde sted den følgende dag (til en pris på 1 SEK). Det kan derfor antages, at der ikke var tid til at formalisere tilbuddet yderligere. — Den 24. august 2005 blev buddet offentliggjort af en radiostation, som interviewede kommunaldirektøren i Åre om spørgsmålet. Kommunaldirektøren fremsatte da ikke tvivl om buddets troværdighed. — Samme dag, som Lidl fremsatte sit bud, omforhandlede kommunaldirektørens kontor salgsprisen med Konsum, som umiddelbart accepterede at betale 1 mio. SEK for jorden i stedet for 1 SEK. Den følgende dag godkendte kommunalbestyrelsen på sit møde salget af jordstykket til Konsum for 1 mio. SEK. Det fremgår af mødereferatet, at Lidls bud lå til grund for beslutningen om at sælge jordstykket for 1 mio. SEK, og ikke som oprindelig planlagt for 1 SEK. Det fremgår også af referatet, at kommunaldirektørens kontor fik til opgave at forsøge at finde en anden grund i Åre, der kunne tilbydes Lidl. Dette viser, at de kommunale myndigheder allerede på dette stadie anså Lidls bud for troværdigt og bindende. — I en officielskrivelse af 20. september 2005 fra kommunaldirektørens kontor til kommunalbestyrelsen henvises der til Lidls tilbud, og det nævnes, at kontoret har været i kontakt med Lidl om etablering et andet sted. — Ved brev af 28. oktober 2005 til kommunalbestyrelsen og af 30. november 2005 til Stiftelsen Den Nya Välfärden bekræftede Lidl, at dens tilbud på 6,6 mio. SEK fortsat var gyldigt, og at virksomheden var interesseret i at deltage i et eventuelt udbud om det pågældende jordstykke. — De svenske myndigheder fremsatte ikke på noget tidspunkt under undersøgelsesproceduren tvivl om buddets troværdighed. — Lidl er en velkendt international virksomhed og en direkte konkurrent til Konsum på detailmarkedet for levnedsmidler. Lidl har åbnet forretninger i Sverige siden 2003 som led i en strategi for at udnytte den øgede efterspørgsel efter discountvarer og den øgede markedsandel for discountsegmentet for dagligvarehandelen i de nordiske lande. Det kan derfor med rimelighed antages, at Lidl virkelig var interesseret i det jordstykke, der blev solgt til Konsum.
(1)

Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. Fællesskabet skal for at bidrage til at få udryddet klassisk svinepest hurtigst muligt yde et finansielt tilskud til medlemsstaternes støtteberettigede udgifter. Artikel 3, stk. 5, første led, i nævnte beslutning indeholder bestemmelser om, hvilken procentdel af medlemsstaternes udgifter EF-tilskuddet skal udgøre.
(2)

Da den generelle gruppefritagelsesforordning (6), som erstatter disse forordninger, forventes vedtaget og offentliggjort i Den Europæiske Unions Tidende senest den 30. juni 2008, er det nødvendigt at forlænge gyldigheden af Kommissionens beslutninger om godkendelse af statsstøtteordninger på basis af forordning (EF) nr. 2204/2202, (EF) nr. 70/2001 eller (EF) nr. 68/2001 for et begrænset tidsrum for at sikre en tilstrækkelig overgangsperiode, indtil den generelle gruppefritagelsesforordning træder i kraft —
(10)

Da der under disse omstændigheder ikke var grund til at tro, at produktet udgjorde nogen risiko for menneskers sundhed eller miljøet, forelagde Kommissionen den 29. november 2004 et udkast til beslutning om at pålægge Østrig at tilbagekalde sin nationale beskyttelsesklausul til drøftelse i udvalget i medfør af artikel 30 i direktiv 2001/18/EF, efter proceduren i samme direktivs artikel 30, stk. 2.
Ansøgerens tekniske og faglige formåen

Ansøgere skal have teknisk og faglig kapacitet til at gennemføre den foranstaltning, der skal finansieres. De skal kunne fremlægge dokumentation for deres viden og erfaring inden for dyrerelateret infrastruktur og dyretransport. De skal kunne fremlægge certificeringer og beskrivelser af de projekter og aktiviteter, de har gennemført i de tre seneste år, og især for projekter, der er relevante for denne foranstaltning. De skal indgive et detaljeret cv for hvert medlem af konsortiet og dokumentation for projektlederens ledelseskompetencer, herunder vedkommendes uddannelsesmæssige baggrund, eksamensbeviser og grader, faglige erfaring, forskningsarbejde og offentliggjorte værker.

Ansøgere skal kunne dokumentere, at de nationale kompetente myndigheder i medlemsstaterne og de organisationer, der indgiver ansøgning i forbindelse med foranstaltningen, bakker fuldt op om projektets målsætninger og støtter princippet om at udarbejde en certificeringsordning for kontrolposter, som skal indføres ved foranstaltningen. De skal forelægge dokumentation for de kontakter og internationale berørte parter, de påtænker at rådføre sig med, særlig hvad angår certificering, og hvis ressourcer de påtænker at trække på under udførelsen af den forberedende foranstaltning.
(2)

For at forebygge, at sygdommen breder sig, og bidrage til, at den udryddes så hurtigt som muligt, skal Fællesskabet i henhold til beslutning 90/424/EØF yde finansiel støtte til medlemsstatens støtteberettigede udgifter til foranstaltninger til bekæmpelse af sygdommen.
(3)

Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2) omfatter ikke længere aviær influenza som en konsekvens af ændringerne af beslutning 90/424/EØF ved Rådets beslutning 2006/53/EF (3). Det er derfor nødvendigt i denne beslutning udtrykkeligt at fastsætte, at tilskud til Tjekkiet ydes, under forudsætning af at bestemte bestemmelser i forordning (EF) nr. 349/2005 er overholdt.
(3)

Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2) omfatter ikke længere aviær influenza som en konsekvens af ændringerne af beslutning 90/424/EØF ved Rådets beslutning 2006/53/EF (3). Det er derfor nødvendigt i denne beslutning udtrykkeligt at fastsætte, at tilskud til Tyskland ydes under forudsætning af, at bestemte bestemmelser i forordning (EF) nr. 349/2005 er overholdt.
(52)

I tidligere sager vedrørende forøgelse af kapaciteten til genvinding af papir har Kommissionen trukket paralleller til rammebestemmelserne for miljøbeskyttelse (16). Punkt 37 i miljøbestemmelserne fastsætter, at de støtteberettigede omkostninger skal være nøje begrænset til de ekstra investeringsomkostninger, der er nødvendige for at opfylde miljømålene. Som beskrevet i betragtning 9-11 ovenfor har Det Forende Kongerige forpligtet sig til at overholde dette punkt. Kommissionen bemærker, at støtten kan vedrøre vidt forskellige situationer, f.eks. investeringer i ny papirproduktionskapacitet, uanset om der udskiftes anlæg eller ikke, investeringer i ombygning eller ændringer af eksisterende kapacitet til fremstilling af tryk- og skrivepapir, investeringer i nye behandlingsanlæg, investeringer i ombygning eller andre ændringer i eksisterende behandlingsanlæg, investeringer i nye afsværtningsanlæg, investeringer i ombygning eller ændringer af eksisterende afsværtningsanlæg, og andre investeringer. I den forbindelse har Det Forenede Kongerige forpligtet sig til, at man i alle tilfælde vil beregne de støtteberettigede omkostninger ved fra investeringsomkostningerne at fradrage omkostninger ved enhver passende referenceinvestering (17). Kommissionen er klar over, at det er teknisk kompliceret at identificere en passende referenceinvestering. Det Forenede Kongerige har imidlertid forpligtet sig til at tilsende Kommissionen en årlig rapport, der indeholder en beskrivelse, for hver enkelt støttemodtager, af det sammenligningsgrundlag, der anvendes hver gang. Kommissionen er af den opfattelse, at de støtteberettigede omkostninger ifølge de britiske forpligtelser er nøje begrænset til de ekstra investeringsomkostninger, der er nødvendige for at opfylde miljømålene, og at der i hvert enkelt tilfælde tages hensyn til en referenceinvestering med tilsvarende kapacitet, som ikke giver samme grad af miljøbeskyttelse. Det Forenede Kongerige har forpligtet sig til at overholde betingelserne i punkt 76 i rammebestemmelserne på miljøområdet, i henhold til hvilke enkeltforanstaltninger på over 25 mio. EUR samt støtte, der overstiger bruttosubventionsækvivalenten på 5 mio. EUR skal forhåndsanmeldes. Som følge af denne forpligtelse vil Kommissionen kunne kontrollere beregningen af de støtteberettigede omkostninger til individuelle projekter, der omfatter store pengebeløb.
2.

Andre bestemmelser om SIS: a) for så vidt angår bestemmelserne i følgende afgørelse truffet af Eksekutivkomitéen, nedsat ved Schengenkonventionen: Eksekutivkomitéens afgørelse af 15. december 1997 om ændring af C.SIS-finansieringsordningen (SCH/Com-ex (97) 35) (1) b) for så vidt angår bestemmelserne i følgende erklæring fra Eksekutivkomitéen, nedsat ved Schengenkonventionen: Eksekutivkomitéens erklæring af 18. april 1996 om definition af begrebet udlænding (SCH/Com-ex (96) decl. 5) (2) c) Andre instrumenter: i) Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (3), i det omfang det finder anvendelse på databehandling i SIS ii) Rådets afgørelse 2000/265/EF af 27. marts 2000 om en finansforordning vedrørende budgetaspekterne af Rådets vicegeneralsekretærs forvaltning af de kontrakter, som han indgår som repræsentant for visse medlemsstater, om oprettelse og drift af kommunikationsinfrastrukturen i Schengensammenhæng, »Sisnet« (4) iii) Rådets forordning (EF) nr. 2424/2001 af 6. december 2001 om udviklingen af anden generation af Schengeninformationssystemet (SIS II) (5) iv) Rådets afgørelse 2001/886/RIA af 6. december 2001 om udviklingen af anden generation af Schengeninformationssystemet (SIS II) (6) v) Sirenehåndbogen (7) vi) Rådets forordning (EF) nr. 871/2004 af 29. april 2004 om indførelse af nye funktioner i Schengeninformationssystemet, bl.a. med henblik på terrorismebekæmpelse (8), og senere afgørelser om datoen for anvendelse af disse funktioner vii) Rådets afgørelse 2005/211/RIA af 24. februar 2005 om indførelse af nye funktioner i Schengeninformationssystemet, herunder i forbindelse med terrorismebekæmpelse (9) og senere afgørelser om datoen for anvendelse af disse funktioner viii) Europa-Parlamentets og Rådets forordning (EF) nr. 1160/2005 af 6. juli 2005 om ændring af konventionen om gennemførelse af Schengenaftalen af 14. juni 1985 om gradvis ophævelse af kontrollen ved de fælles grænser med hensyn til adgang til Schengeninformationssystemet for de tjenester i medlemsstaterne, der har ansvaret for udstedelse af registreringsattester for motorkøretøjer (10).
(2)

Det gælder for en række kombinationer af stoffer/produkttyper på denne liste, enten at alle deltagere har trukket sig ud, eller at den rapporterende medlemsstat, der er udpeget til vurderingen, ikke har modtaget noget dossier inden for de frister, der er anført i artikel 9 i forordning (EF) nr. 1451/2007.
(1)

I meddelelsen »Mere fleksibel regulering kan give hurtigere adgang til frekvensressourcer for trådløse elektroniske kommunikationstjenester« (2), der bl.a. handler om 3 400-3 800 MHz-båndet, gik Kommissionen ind for en mere fleksibel udnyttelse af frekvensspektret. Medlemsstaterne har i Frekvenspolitikgruppens udtalelse »Wireless Access Policy for Electronic Communications Services« af 23. november 2005 understreget, at det i den førte politik er vigtigt at stræbe efter teknologi- og tjenesteneutralitet, hvis man vil opnå en mere fleksibel udnyttelse af frekvensspektret. Udtalelsen fremhæver, at disse strategiske mål ikke bør gennemføres på én gang, men gradvis for at undgå forstyrrelser på markedet.
(3)

For at det skal lykkes at gennemføre den flerårige plan for torskebestandene i Østersøen og for at sikre de fiskerier, der udnytter disse bestande, må der opstilles et specifikt kontrol- og inspektionsprogram.
(9)

Østrig er opdelt i tre balanceområder, og der findes interne flaskehalse inden for et af disse områder (APG-balanceområdet, hvori en flaskehals kan opstå mellem Wien- og Graz-områderne, der er forbundet via den såkaldte »Steirmarkleitung«). Der kan derfor stilles spørgsmålstegn ved, om det geografiske marked er mindre end det nationale (4). Men ifølge de foreliggende oplysninger imødegås påvirkningerne af disse interne flaskehalse med tekniske foranstaltninger, f.eks. anvendelse af faseforskydning til at kontrollere transmissionskapaciteten. Det kan i enkelte tilfælde være nødvendigt at benytte ekstra kraftværker for at stabilisere nettet. Når disse interne flaskehalse gør det nødvendigt for producenter i det nordlige Østrig at reducere deres produktionskapacitet, hvilket ifølge de østrigske myndigheder kun sjældent forekommer, udbetaler netoperatøren skadeserstatning til dem. Derudover findes der hverken flaskehalse mellem dette balanceområde og de to øvrige østrigske balanceområder eller mellem APG-balanceområdet og Tyskland. Disse interne flaskehalse har derfor ifølge de foreliggende oplysninger ikke væsentlig indflydelse på energiforsyningen og konkurrencen. Da der ikke findes flaskehalse i sammenkoblingerne med Tyskland, er det undersøgt, om der eksisterer et geografisk marked, som omfatter disse to lande, men Kommissionen har konkluderet, at dette ikke er tilfældet (5). Derfor bør Republikken Østrigs område anses for at udgøre det relevante marked, når det skal vurderes, om betingelserne i artikel 30, stk. 1, i direktiv 2004/17/EF er opfyldt, skønt det ikke kan betragtes som isoleret fra de omgivende lande.
(20)

EIB’s finansiering i de låneberettigede tredjelande skal forvaltes i overensstemmelse med EIB’s sædvanlige kriterier og procedurer, bl.a. passende kontrolforanstaltninger, og med de relevante regler og procedurer for Revisionsretten og OLAF på en sådan måde, at den understøtter Fællesskabets politik og styrker koordineringen med Fællesskabets øvrige finansielle instrumenter. Der foregår regelmæssige konsultationer mellem EIB og Kommissionen for at sikre, at prioriteringerne og aktiviteterne i disse lande koordineres, og for at vurdere, hvilke fremskridt der gøres med hensyn til opfyldelse af de relevante mål for Fællesskabets politikker. Ansvaret for at fastlægge de operationelle mål og regelmæssigt tage dem op til vurdering samt for at vurdere, i hvilket omfang disse mål opfyldes, påhviler bestyrelsen for EIB. EIB’s finansiering i ansøgerlandene skal især tage hensyn til prioriteringerne i tiltrædelsespartnerskaberne mellem Fællesskabet og disse lande. Gennemsigtigheden i EIB-långivningen i henhold til denne afgørelse vil således blive øget betydeligt. Kommissionen har som følge heraf aflagt rapport om anvendelsen af afgørelse 2000/24/EF (11).
(3)

De belgiske og franske myndigheder har over for Kommissionen tilkendegivet, at dossiererne om de pågældende aktivstoffer efter den indledende undersøgelse synes at opfylde kravene til data og oplysninger i bilag II til direktiv 91/414/EØF. De indgivne dossierer synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossiererne til Kommissionen og de andre medlemsstater, ligesom dossiererne blev forelagt for Den Stående Komité for Fødevarekæden og Dyresundhed.
(3)

De tyske og de britiske myndigheder har over for Kommissionen tilkendegivet, at dossiererne om de pågældende aktivstoffer efter den indledende undersøgelse synes at opfylde kravene til data og oplysninger i bilag II til direktiv 91/414/EØF. De indgivne dossierer synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgerne sendte derefter i medfør af artikel 6, stk. 2, i direktiv 91/414/EØF dossiererne til Kommissionen og de andre medlemsstater, ligesom dossiererne blev forelagt for Den Stående Komité for Fødevarekæden og Dyresundhed.
(5)

OIE’s anden globale konference om dyrevelfærd, som afholdes under overskriften »Gennemførelse af OIE’s standarder i praksis« (Putting the OIE Standards to Work), har til formål at fremme implementeringen på verdensplan af OIE’s retningslinjer for sø- og landtransport af husdyr, slagtning af husdyr til konsum og aflivning som led i sygdomsbekæmpelse. Konferencen skal ligeledes skabe øget opmærksomhed om dyrevelfærd og tilskynde dyrlæger og veterinærtjenester til at påtage sig et større ansvar for dyrs velfærd.